Idles am uxxam, ma tqamiḍt, tveddeḍ Yures, tqedced as, tvarzedt u tezdmeḍ as-d ad ived, ad iqqim d amuqran d azedgan. Ma illa ittwahmel yiwen ur d-ilhi yides, ad ittwadrem, ad iqqim d ilem, ad yuYal d ixervan.
Γef aya ihi id-llan wid iqedcen deg udles nneY am ujgu alemmas. Myal yiwen seg sen s wacu id-ittqami. Myal yiwen tama id-iṭṭef. Gar asen tella Tesveddit Tiregwa d-izgan di Ottawa. D Racid At Âli Uqasi (irsen Begnan) i illan d aqerruy-is. Sin iseggassen agi ineggura tessali-d timzizzelt tasklant imi tefka isem n Velâid At Âli i yuran ungal amenzu s teqvaylit, Lwali n udrar deg useggass n 1946.
Timzizzelt agi Yures sin iseggassen. Tessexdam akka tura deg wis qrad. Ilindi di temzizzelt tamenzut teṭṭfed 28 n tullizin. Aseggass agi teṭṭfed 14. Deg usmel n tseveddit tezmrem ad twalim anwaten wigi i tent yuran d warazen imezwura ittwarevḥen. Atanihi Yur-wen: https://fr-fr.facebook.com/TasbedditTiregwa. Illa diYen ttawil amek ar asen issiwel neY ar asen yaru yiwen.
Gar leqdicat akw illan Yef teqvaylit ulac win id-ikkan nnig tira d useqdec di teqvaylit. Akken ad tidir tmeslayt ilaq a tt-ttwasexdem akken ad tefsu ad tennerni. Tasveddit Tiregwa tettak ifaden i wid ittarun, tettaṭaf afus i wid uYur mazal Yur-sen ul Yef taqvaylit macci s wawal kan. Tasveddit Tiregwa tajmilt is d tameqrant imi, di tama, teffid i win iffuden teqvaylit , di tayeḍ tâawen win d-ittagmen.
Ulac asevYes illan sennig win isevYasen deg imyura s timad nsen, ulac leqdic iccuren d azal am win ivennun Yef ayen ara d-iqqimen, ara d-igrin azekka ur ittawi waḍu n wakud. D aya kan i d avrid.
kab_Latn kab_Latn kab_Latn kab_Latn kab_Latn